  Майя Бывальцева Вуись шутэтскон нуналъёсы Ижкарын Вӧйдыр шулдыръяськонъёс ортчозы. Толэз келянлы сӥзем валтӥсез ужрад 29-тӥ тулыспалэ Шор площадьын радъяськоз. Со сярысь кар администрацилэн пресс-службаез ивортэ. Одӥгез тужгес яркытэз но шулдырез калык праздник 13 часын кутскоз. Карын улӥсьёсты но куноосты пӧртэм вожвылъяськонъёс, такмакъёсъя баттл, арганэн шудӥсьёслэн устолыкъя ӵошатсконъёссы, эктонъёс, Вӧйдыр юбо йылэ тубон но Масленча сульдэрез сутон возьмало. Озьы ик кӧснуналэ но арнянуналэ шулдыръяськонъёс карысь ёросъёсын но . 1-тӥ тулыспалэ 11 часын Кызьпу арамаын удмурт сямен «Тол келян» ортчоз. Тодэ вайытом, «Вӧйдыр» элькун шулдыръяськон 1-тӥ южтолэзе Можга ёросын луоз. Тегъёс: Лулчеберет Ижкар Удмуртия Толкелян Масленча праздникъёс ӟучьёс  